ว่ายน้ำชิงแชมป์ประเทศไทยคึกคัก เตรียมเผยชื่อชุดลุยซีเกมส์ที่ฟิลิปปินส์
แอนดรูว์ เจมส์ ดิกบี้ คว้า 2 เหรียญทอง ว่ายน้ำชิงแชมป์ประเทศไทย ทำลายสถิติฟรีสไตล์ 100 เมตรชาย ด้าน พล.อ.เจริญ นพสุวรรณ ระบุ เตรียมเผยชื่อนักว่ายน้ำชุดซีเกมส์ ครั้งที่ 30,วันที่ 9 เม.ย. 62 แอนดรูว์ เจมส์ ดิกบี้ นักว่ายน้ำจากสาธิตปทุมวัน คว้า 2 เหรียญทอง พร้อมทำลายสถิติประเทศไทย ในประเภทฟรีสไตล์ 100 เมตรชาย กลุ่มทั่วไป ศึกว่ายน้ำชิงแชมป์ประเทศไทย ประจำปี 2562 สปีโด้ ไทยแลนด์ เอจ กรุ๊ป สวิมมิง แชมเปียนชิพ 2019 ที่สระว่ายน้ำ มหาวิทยาลัยอัสสัมชัญ วิทยาเขตสุวรรณภูมิ,แอนดรูว์ แตะขอบสระทำเวลา 50.77 วินาที ทำลายสถิติเก่าของ ศิวัช มาตังคพงศ์ ที่ทำไว้ในกีฬาซีเกมส์ ครั้งที่ 29 เมื่อ 2 ปีก่อน 51.29 วินาที ถือเป็นการทำลายสถิติประเทศไทย รายการที่ 2 ของแอนดรูว์ ต่อจากฟรีสไตล์ 200 เมตร ส่วนเหรียญเงิน ศิวัช จากชมรมว่ายน้ำสิงห์ 52.04 วินาที เหรียญทองแดง โอมาร์ อับบาสส์ จากซีเรีย 52.44 วินาที,ขณะที่แชมป์อีกรายการของแอนดรูว์คือ ผีเสื้อ 50 เมตรชาย กลุ่มทั่วไป เวลา 24.86 วินาที เหรียญเงิน ซาจัน ปรากาช จากอินเดีย 25.01 วินาที เหรียญทองแดง นวพรรษ วงค์เจริญ จากแบงค็อก อีลิท สวิม ทีม 25.23 วินาที,ด้าน กบ 50 เมตรหญิง เป็นการขับเคี่ยวกันของ 3 เงือกทีมชาติไทย เงือกออย เสาวนีย์ บุญอำไพ นักว่ายน้ำทีมชาติไทย ชุดยูธโอลิมปิกเกมส์ ครั้งที่ 3 และแชมป์เก่าจากอาร์เอสเอสซี, เงือกจอย เจนจิรา ศรีสอาด เจ้าของเหรียญทอง กีฬาเอเชียนอินดอร์และมาร์เชียลอาร์ตเกมส์ 2017 จากแบงค็อก อีลิท สวิม ทีม และ หมอนอิง เพียงขวัญ ปะวะโพตะโก จากแบงค็อก อีลิท สวิม ทีม ซึ่งผลปรากฏว่า เงือกออย ยังรักษามาตรฐานไว้ได้ แตะขอบสระเป็นคนแรกด้วยเวลา 32.59 วินาที ป้องกันแชมป์ได้สำเร็จ เหรียญเงิน เจนจิรา 32.71 วินาที เหรียญทองแดง เวิง ลัม เชียง จากฮ่องกง 33.83 วินาที ส่วนเพียงขวัญ ได้อันดับ 4 เวลา 34.33 วินาที,สำหรับผลรอบชิงชนะเลิศรายการที่น่าสนใจ (เฉพาะเหรียญทอง),ฟรีสไตล์ 800 หญิง กลุ่มทั่วไป เอมมิกา หิมะทองคำ (สิงห์) 9.17.55 นาที กลุ่ม 1 กตวรรณ ทีฆะ (สิงห์) 9.29.60 นาที กลุ่ม 2 กมลชนก ขวัญเมือง (ประชานิเวศน์) 8.55.44 นาที กลุ่ม 3 เซอ คี ม็อก (ฮ่องกง) 9.20.00 นาที กลุ่ม 4 พิมพ์นาถ ชุลีคร(ประชานิเวศน์) 9.49.67 นาที,ผีเสื้อ 50 เมตรชาย กลุ่ม 1 พรศิริพร (สาธิตปทุมวัน) 25.46 วินาที กลุ่ม 2 อาร์ยัน วิเจย์ วาร์เนการ์ (จีเอเอฟ) 25.59 วินาที กลุ่ม 3 ชิง โฮ ฮุย (ฮ่องกง) 27.86 วินาที กลุ่ม 4 ปริพัฒน์ พิมพ์แปร (โต๋เต๋สวิมคลับ) 30.04 วินาที (ทำลายสถิติ),กบ 50 เมตรหญิง กลุ่ม 1 ซึ คิว ชาน (ฮ่องกง) 34.32 วินาที กลุ่ม 2 นาโอะ ทาคาฮาชิ (แบงค็อก อีลิท) 33.45 วินาที กลุ่ม 3 เวิ่ง ชิ เชียง (มาเก๊า) 34.11 วินาที กลุ่ม 4 พอเพียง สเกลส์ (ราชกรีฑาสโมสร) 36.85 วินาที,ด้าน พล.อ.เจริญ นพสุวรรณ ประธานฝ่ายว่ายน้ำ สมาคมกีฬาว่ายน้ำแห่งประเทศไทย เปิดเผยว่า สถิติที่ผ่านมาตลอด 5 วัน ถือว่าน่าพอใจ เพราะมีการทำลายสถิติประเทศไทยหลายรายการ ซึ่งวันนี้มีการหารือกันเรื่องการคัดตัวนักว่ายน้ำชุดซีเกมส์ ครั้งที่ 30 ที่ประเทศฟิลิปปินส์ ได้รายชื่อชาย 12 คน และหญิง 12 คน รวม 24 คนแล้ว จะมีการประกาศอีกครั้งหลังจบการแข่งขันครั้งนี้ หลังจากนี้จะมีการทดสอบทุกด้านทุกเดือน ใครที่ไม่ดีก็มีโอกาสหลุด และใครที่สถิติดีในการแข่งขันรายการต่างๆ ก็มีโอกาสเข้ามาอยู่ในแคมป์ทีมชาติได้ โดยจะตัดตัวครั้งสุดท้ายในวันที่ 17 สิงหาคม ก่อนเก็บตัวร่วมกันอีกครั้ง ซึ่งมีการวางแผนจะไปเก็บตัวในต่างประเทศด้วย. 
แอนดรูว์ เจมส์ ดิกบี้ คว้า 2 เหรียญทอง ว่ายน้ำชิงแชมป์ประเทศไทย ทำลายสถิติฟรีสไตล์ 100 เมตรชาย ด้าน พล.อ.เจริญ นพสุวรรณ ระบุ เตรียมเผยชื่อนักว่ายน้ำชุดซีเกมส์ ครั้งที่ 30
ว่ายน้ำ,ว่ายน้ำชิงแชมป์ประเทศไทย,แอนดรูว์ เจมส์ ดิกบี้,สมาคมกีฬาว่ายน้ำแห่งประเทศไทย,ซีเกมส์